CELEX: C2006/165/29
Language: hu
Date: 2006-07-15 00:00:00
Title: C-201/06. sz. ügy:  2006. május 4-én  benyújtott kereset – Európai Közösségek Bizottsága kontra Francia Köztársaság

15.7.2006   
            
            
               HU
            
            
               Az Európai Unió Hivatalos Lapja
            
            
               C 165/16
            
         2006. május 4-én benyújtott kereset – Európai Közösségek Bizottsága kontra Francia Köztársaság
   (C-201/06. sz. ügy)
   (2006/C 165/29)
   Az eljárás nyelve: francia
   Felek
   
      Felperes: Európai Közösségek Bizottsága (képviselő: B. Stromsky, meghatalmazott)
   
      Alperes: Francia Köztársaság
   Kereseti kérelmek
   A felperes kéri a Bíróságot, hogy:
   
               —
            
            
               állapítsa meg, hogy annak előírásával, hogy a referenciatermék és az ezzel párhuzamosan behozott növény-egészségügyi termék eredetének azonosnak kell lennie, a Francia Köztársaság nem teljesítette az EK-Szerződés 28. cikkéből eredő kötelezettségét;
            
         
               —
            
            
               kötelezze a Francia Köztársaságot a költségek viselésére.
            
         Jogalapok és fontosabb érvek
   A másik tagállamból származó, e tagállamban jogszerűen forgalomba hozott növény-egészségügyi termékek párhuzamos behozatalára vonatkozó engedély megadása és fenntartása Franciaországban a párhuzamosan behozott növény-egészségügyi termék, valamint a referenciatermék azonos eredetének függvénye.
   Ebből eredően olyan, a növény-egészségügyi terméknek szabad mozgására vonatkozó korlátozás áll fenn, amely összeegyeztethetetlen az EK-Szerződés 28. cikkével, és amelyet nem igazolnak közegészségügyi, az emberek, az állatok és növények egészségének és életének védelmére vonatkozó célkitűzések, valamint az elérendő célhoz képest aránytalan.